section_heading: Povijest
paragraph_text: Grad je osnovan krajem 15. stoljeća. Vremenom je postao važan trgovački centar europskih naroda, najprije Portugalaca, a zatim i Šveđana, Nizozemaca, Francuza, Britanaca te Danaca. Od 1877. glavni je grad britanske kolonije Zlatne obale. Britanci su položili željezničku prugu kojom su prevažali poljoprivredne proizvode i mineralne sirovine iz unutrašnjosti. Do 1961. i izgradnje luke u obližnjoj Temi, Accra je bila i glavna luka Gane.